open-index/open-wikipedia-markdown huggingface dataset:
אליהו קפשאלי

רבי **אליהו קפשאלי** בן אלקנה (1490, הרקליון, כרתים - נפטר בסביבות 1550), היה החכם האחרון במשפחת קפשאלי, והנודע שבהם.

נותרו ממנו כתבים רבים; אחד מהם הוא 'סדר אליהו זוטא', שבו הוא מתאר את הלכי הרוח באזור בו חי לאורך מספר שנים. רבי אליהו חתום גם על חלק מתקנות קנדיאה, ונמנה עם עורכי התקנות.

## קורות חייו
נולד בקנדיה שבאי כרתים לר' אלקנה, שהיה מתלמידי מהר"י מינץ בפדובה.

בכתביו לא נזכרה שנת הולדתו במפורש, אך מתוך כתביו ניתן לשער זאת: בספרו "סדר אליהו זוטא" נכתב על אירוח אנשים שגורשו מספרד על ידי אביו ושם כותב הרב קפשאלי: ; בהתייחס לכך שיצא ללמוד בפדובה בגיל 25, יוצא שנולד בשנת רמ"ה בערך.

בילדותו למד תורה מפי אביו, ואחר כך נשלח ללמוד בישיבת פדובה המפורסמת, אליה הגיע ביום כ"ז בכסלו ה'רס"ט. מספר ימים לאחר הגעתו נפטר ראש הישיבה מהר"י מינץ, ובנו רבי אברהם מונה לכהן תחתיו. את עיקר תורתו קיבל מפי רבי ישראל מפירושא (רבי ישראל ב"ר יחיאל אשכנזי), שהיה תלמיד חבר של מהר"י מינץ.

בשלב מסוים עבר לוונציה, שם המשיך ללמוד מפי רבי ישראל מפירושא, ומפי אחי אמו, רבי מנחם בן שמואל דלמדיגו. בשנת רע"ד עזב את ונציה וחזר למקום הולדתו קנדיה, שם התמנה לראש הקהל. בשנת רפ"ח מונה לכהן כרב הכולל של כל קהילות קנדיה, ותיקן תקנות חשובות. הרב קשפאלי לא היה נוטל שכר עבור משרתו, והיה מחלק מכספו למטרות צדקה ולפדיון שבויים.

בשנת 1523 כתב קפשאלי את ספרו הגדול "סדר אליהו זוטא" בעת שהיה בהסגר עקב מגפת הדבר בעירו קנדיה. הספר כולל עשרות סיפורים ואנקדוטות קצרות המבוססים על אירועים היסטוריים שהתרחשו בספרד, באיטליה ובאימפריה העותמאנית.

רבי אליהו קפשאלי היה בעל השכלה כללית רחבה, והוא החזיק ברשותו ספרייה גדולה וענפה בה היו בין השאר כתבי יד יהודיים נדירים. במהלך השנים הכתבים התגלגלו, וכיום הם מצויים בספריית הוותיקן ברומא, ומהווים את אחד האוספים החשובים ביותר של כתבי יד יהודיים. בין השאר מצוי שם כתב יד עתיק ומפורסם של הספרא עם ניקוד בבלי.

לרבי אליהו קפשאלי לא היו ילדים.

## חיבוריו
* **סדר אליהו זוטא** (מהדירים: אריה שמואלביץ', מאיר בניהו, שלמה סימונסון), יד בן-צבי והאוניברסיטה העברית והמכון לחקר התפוצות באוניברסיטת תל אביב, תשל"ו.
* אברהם שושנה, **מאה שערים** לרבינו אליהו ב״ר אלקנה קפשאלי, יוצא לאור לראשונה מכתב יד יחיד בצירוף הערות וביאורים, מבוא ומפתחות ותולדות.
* **נועם וחובלים** - תשובה על חיבורו של רבי דוד ויטאל 'הצלת הרועה מיד הזאב' נדפסה על ידי מאיר בניהו בספר **זאבים טורפים את בנימין**, להגנה על רבי בנימין זאב מארטה (ה'בנימין זאב'), אוניברסיטת תל אביב, תש"נ.

## לקריאה נוספת
*מאיר בניהו, **רבי אליהו קפשאלי איש קנדיאה**: רב מנהיג והיסטוריון, ירושלים, תשמ"ג. (צפייה חלקית באתר אוצר החכמה)
* מאמר על משפחת קפשאלי, באתר אנציקלופדיה יודאיקה .

## קישורים חיצוניים
* 
* 

## הערות שוליים

קטגוריה:ראשוני האחרונים
קטגוריה:רבנים יוונים
קטגוריה:כרתים: רבנים
קטגוריה:היסטוריונים יהודים
קטגוריה:היסטוריונים מימי הביניים
קטגוריה:ילידי 1490
קטגוריה:נפטרים ב-1555
מפלגת אל-וסט

**מפלגת אל-וסט** ("מפלגת האמצע", בערבית: **حزب الوسط**) היא מפלגה מצרית שהוקמה בשנת 1996. המפלגה לא זכתה להכרה מהממשל המצרי.

## ייסוד המפלגה
רשימת מייסדי מפלגת אל-וסט מנתה 74 איש, מתוכם 62 חברים מוצהרים לשעבר באחים המוסלמים, שהחזיקו בעמדות מפתח באיגודים מקצועיים, בראשם אבו אל-עלא מאדי (בערבית: أبو العلا ماضي), עצאם חשיש, עצאם סולטאן, עומר עבדאללה, מוחמד עבד אל–לטיף, וסלאח עבד אל-מקצוד. מסיבה זו, נתפסה המפלגה בראשיתהּ כניסיון של "האחים" להשיג הכרה פוליטית חוקית. ואולם בין מייסדיה היו גם כמה נשים ונוצרים קופטים. חברותם של קופטים נועדה להדגיש את תמיכתה של אל-וסט בעקרון האחדות הלאומית שבין מוסלמים ללא-מוסלמים (וטניה), וכן להבליט את אופייה האזרחי לעומת הדתי, האסור על פי החוק. מבין מייסדיה הקופטים בלט בעיקר רפיק חביב, דובר המפלגה, סוציולוג בהכשרתו ובנו של ראש הכנסייה האוונגלית הפרוטסטנטית.

## אידאולוגיה ומצע
הפרופיל האידאולוגי של אל-וסט מבשר חריגה בהיבטים מסוימים מזה של תנועת האחים המוסלמים. על פי מנהיגי אל-וסט, המפלגה מציגה אסלאם אחר, פתוח ומתון, בהתאם למונח וסאט אותו אימצה המפלגה כשמה, המצדד במערכת פוליטית פלורליסטית בלא מונופול על האמת הדתית וההיסטורית. מנהיג המפלגה אבו אל-עלא מאדי, שכיהן בעבר כסגן מזכ"ל איגוד המהנדסים המצרי, הצהיר כי העניין המרכזי של מפלגתו הוא בקידום צדק חברתי ופוליטיקה הוגנת. על אף היותה מפלגה אסלאמית, מדגיש מצע המפלגה דווקא את הצד הדמוקרטי של המפלגה: 

## הניסיונות לקבלת לגיטימציה
במאי 1996 הגישו מייסדיה בקשה להכרה מהוועדה לענייני מפלגות, אולם בקשה זו נדחתה בנימוק שמצעה אינו ייחודי כפי שדורש חוק המפלגות הפוליטיות, וכי הרבה מהשקפותיה הפרוגרסיביות שאובות ממצע מפלגת השלטון. מאדי לא ויתר, ו-48 שעות לאחר דחיית הערעור הוא הגיש בקשה נוספת להקמת המפלגה. הפעם הוא שינה את שמה של המפלגה לאל-וסט המצרית וכן רענן את המצע ואת רשימת המייסדים: הפעם היא מנתה רק 24 פעילים לשעבר באחים המוסלמים מכלל 93. כל זאת כדי להתנתק מהאחים המוסלמים. עם זאת, בספטמבר שוב נדחתה בקשת הערעור. ב-2004 פנתה אל-וסט לבית הדין המינהלי, אולם בינואר 2007 נדחתה ההכרה ב-12 מפלגות לא-חוקיות, ובהן אל-וסט.
למרות הדחיות החוזרות של הממשל להכיר במפלגת אל-וסט, ב-2007 הצהיר מאדי בעיתונות כי הוא נחוש להשיג הכרה חוקית במפלגתו.

## קישורים חיצוניים
* 
* Post-Islamist rumblings in Egypt: the emergence of the Wasat party

## הערות שוליים

קטגוריה:מצרים: מפלגות
קטגוריה:ההפיכה במצרים (2013)
קטגוריה:מפלגות שהוקמו ב-1996
לואי ב. מאייר

[שמאל|ממוזער|250px|מאייר עם [ג'ודי גארלנד ומיקי רוני]]
**לואי ברט מאייר** (באנגלית: **Louis Burt Mayer**; 4 ביולי 1884 – 29 באוקטובר 1957) היה מפיק הוליוודי יהודי-אמריקאי, ממקימי האולפן "מטרו גולדווין מאייר" ונחשב לממציא "שיטת הכוכבים" בהוליווד.

## ביוגרפיה
נולד בשם **לזר מאיר** (**Lazar Meir**) למשפחה יהודית במינסק שברוסיה דאז (כיום בבלארוס). בגיל צעיר היגר עם הוריו לארצות הברית, ולאחר מכן השתקעה המשפחה בעיירה הקנדית סנט ג'ון, שם עסק אביו בעסקי מחזור מתכת.
בגיל 19 עבר לבוסטון, ולאחר זמן מה רכש תיאטרון בעיירה האוורהיל במסצ'וסטס. תוך חמש שנים השתלט על רוב עסקי הבידור במחוז.

בשנת 1918 עבר מאייר ללוס אנג'לס והתקדם בעסקי הסרטים. בשנת 1929 הפך למנכ"ל האולפן מטרו-גולדווין-מאייר. תחת הנהלתו הפך האולפן למצליח ביותר בעולם, והוא נותר רווחי גם בשנות השפל הכלכלי הגדול. למאייר היו מוניטין של איש עסקים קשוח ובוטה, וגישה שמרנית לנושאים בהם יכולים סרטיו לעסוק. היו לו קשרים פוליטיים ענפים, הוא היה פעיל במפלגה הרפובליקנית ואף שירת כיו"ר המפלגה בקליפורניה בתחילת שנות השלושים.

בשנות הגדולה של האולפן טיפח מאייר עשרות כוכבים ובמאים הוליוודיים, והיה נותן הטון בהתנהלות העסקית ובכיוון האמנותי של הוליווד. בשנים אלו היה מאייר מעורב במספר פרשיות בהן ניסה האולפן לטייח מעשי פשע הקשורים לכוכביו. 

החל בסוף שנות הארבעים, עם הופעת הטלוויזיה ורגולציה מוגברת של פעילות האולפנים, איבד האולפן של מאייר ממרכזיותו, אם כי המשיך להרוויח. בעקבות 3 שנים ללא פרס אוסקר וסכסוכים עם בעלי האולפן על הכיוון האמנותי, פוטר מאייר ממשרתו ב-1951 ופרש מעסקיו. בשעות הפנאי טיפח מאייר סוסים. בשנת 1957 נפטר מאייר ממחלת הלוקמיה ונטמן בבית הקברות בית שלום במזרח לוס אנג'לס, בו טמונים גם אחותו הגדולה אידה מאייר-קמינגס ואחיו הצעירים ירמיה (ג'רי) וראובן מאייר.

## קישורים חיצוניים

* 
* 

קטגוריה:מפיקי קולנוע יהודים אמריקאים
קטגוריה:מייסדי האקדמיה האמריקאית לקולנוע
קטגוריה:אנשי עסקים יהודים אמריקאים
קטגוריה:פוליטיקאים יהודים אמריקאים
קטגוריה:אמריקאים חברי הבונים החופשיים
קטגוריה:יהודים חברי הבונים החופשיים
קטגוריה:אישים שהונצחו בשדרת הכוכבים של הוליווד: קולנוע
קטגוריה:יהודים שהיגרו מרוסיה לארצות הברית
קטגוריה:מהגרים מקנדה לארצות הברית
קטגוריה:אמריקאים שנולדו ב-1884
קטגוריה:אמריקאים שנפטרו ב-1957
כבל (יחידת מידה)

**כֶּבֶל** היא יחידת מרחק ימית השווה לעשירית של מיל ימי או לכ-100 פאתום. מקור יחידה זו הוא באורך הכבל של עוגני ספינות. לפי שיטות מדידה שונות אורך כבל הוא בין 169 ל-220 מטרים.

בדרך כלל נהוג לציין מרחק בין כלי שיט בכבלים. כך לדוגמה, אם המרחק בין שתי אוניות הוא חצי מיל, מקובל להגיד שהמרחק הוא 5 כבלים.

## הגדרה
הכבל אינו חלק ממערכת היחידות הבין-לאומית ולכן קיימות כמה הגדרות שונות לאורכו:

* הגדרה עולמית: 185.2 מטרים (עשירית מייל ימי)
* הגדרה אנגלית: 182.88 מטרים (100 פאתום)
* הגדרה אמריקאית: 219.456 מטרים (120 פאתום)

## ראו גם
*קשר (יחידת מידה)

## הערות שוליים

קטגוריה:יחידות מידה: אורך
קטגוריה:מונחים ימיים
סרוגייט (סרט)

**סרוגייט** הוא סרט ישראלי עלילתי בן 57 דקות, בהפקת אלעד גביש ו"מרקר הפקות" ובבימויה של טלי שלום עזר. הסרט זכה בפרס הסרט העלילתי הטוב ביותר בפסטיבל הבינלאומי לסרטי נשים רחובות 2009 והוצג בפסטיבל ירושלים 2008. "סרוגייט" נבחר להשתתף בפסטיבל אדינבורו 2009 בתחרות הרשמית, בחירה שסביבה נוצרה סערה תקשורתית, בעקבות קריאתו של הבמאי קן לואץ' לחרם על הפסטיבל. יצא להקרנות מסחריות במאי 2009 בסינמטק תל אביב ובסינמטקים השונים ברחבי הארץ.

## תקציר
הסרט מגולל את סיפורו של איליי (אמיר וולף), גבר בן 32 המתקשה ביצירת קשרים עם נשים ופונה לטיפול סרוגייט (הגר, בגילומה של לנה אטינגר). הסרט מלווה את המפגשים האינטימיים והחושפניים של אילי והגר, ובמקביל, מאפשר לצופים להתבונן בהשלכות הטיפול על חייו האישיים של איליי. הצופה מתוודע ליחסים משפחתיים מורכבים עם אחותו אדווה (ליאת גליק) ובנה ירדן (יונתן סבירסקי) ובעיקר עם אמו (רוזינה קמבוס) ולתמורות החלות בהם.

## הפקה
"סרוגייט" הוא סרט עצמאי בהפקת "מרקר הפקות" בבעלותו של המפיק אלעד גביש, שהפיק גם את סרטה הקודם של טלי שלום עזר - "ליבינג רום". הסרט הופק בתמיכת קרן יהושע רבינוביץ לאמנויות תל אביב - פרויקט קולנוע, החוג לקולנוע וטלוויזיה באוניברסיטת תל אביב ובמסגרת שיתוף פעולה ישראלי-פולני בסיוע המכון הפולני לתרבות. הסרט צולם על ידי הצלם הפולני ראדק לאדצ'וק (Radek Ladczuk).

בנוסף קיבל הסרט את תמיכתם של גרוויטי בית פוסט, המועצה לתרבות ולאמנות של מפעל הפיס, מכון אדם מיצקביץ, ורשה, וקרן אנה הבאס.

## הסערה התקשורתית סביב הקרנת הסרט בפסטיבל אדינבורו
סביב נסיעתה של שלום עזר לפסטיבל אדינבורו התחוללה דרמה תקשורתית, שהחלה בקריאתו של הבמאי הבריטי הנודע קן לואץ' להחרים את הפסטיבל בשל מענק (בסך 300 לירה שטרלינג), שקיבלה הנהלתו משגרירות ישראל, לצורך מימון הגעתה של שלום עזר. לואץ' פנה להנהלת הפסטיבל וביקש להסיר את דגל ישראל מהתוכניה, ולהשיב לשגרירות ישראל בלונדון את הכסף שתרמה לפסטיבל. בפנייתו, ייצג לואץ' גורמים פרו-פלסטינים בסקוטלנד, וטען שמעשיה של מדינת ישראל בעזה (במהלך מבצע עופרת יצוקה) הופכים את כספה לבלתי רצוי. הנהלת הפסטיבל, שעד אותו הרגע עמדה בסירובה להיכנע ללחצים פוליטיים, נכנעה ודחתה את המימון הישראלי, בטענה שעליה להתחשב בתחושותיה של קהילת הקולנוע.

הנושא גרר מאות תגובות באמצעי התקשורת השונים, בעיקר בבריטניה. מאמרים פורסמו בעיתונות הבריטית ובהם תגובות של קן לואץ' ושל טלי שלום עזר בנושא. קבוצת התנגדות לגזענות בפסטיבל אדינבורו נפתחה מיד בפייסבוק ובבלוגים רבים התנהל דיון סוער בנושא בין התומכים בגינוי לבין המתנגדים לו. חילופי מכתבים פתוחים בין לואץ' ושלום עזר פורסמו בכלי התקשורת, וכן פורסם מכתבו של הבמאי הבריטי גארי סיניור, שהביע מחאה על החרם וביקש להסיר את שמו מרשימת זוכי הפסטיבל.

## קישורים חיצוניים

* 
* 
* 

## הערות שוליים

קטגוריה:סרטי 2008
קטגוריה:סרטי סטודנטים
קטגוריה:פסטיבל אדינבורו
קטגוריה:סרטים ישראליים משנת 2008
השריר הדו-בטני

**השריר הדו-בטני של הלסת התחתונה** (בלטינית: **Digastricus** או **musculus biventer mandibulae**) הוא שריר קטן מתחת ללסת התחתונה, ולו שתי "בטנים". השריר יוצא מן הזיז הפטמתי ( mastoid process) שמאחורי האוזן, עובר מתחת לעצם הלסת התחתונה ומתחבר לסנטר.

התכווצות השריר הדו-בטני גורמת להורדת עצם הלשון. אם העצם מוחזקת במקום על ידי שרירים אחרים, תגרום התכווצות השריר הדו-בטני לפתיחת הפה על ידי הורדת הלסת התחתונה.

בהתפתחות העובר נוצרות שתי הבטנים של השריר מקשתות פרינגיאליות שונות, לכן הן מעוצבבות על ידי עצבי גולגולת שונים: הבטן הקדמית על ידי שלוחה של העצב המשולש והאחורית על ידי שלוחה של עצב הפנים. החלק הגידי של השריר, המחבר בין הבטנים, חוצה את שריר החרט ועצם הלשון (Stylohyoideus).

## קישורים חיצוניים

קטגוריה:ערכים שבהם תבנית בריטניקה אינה מתאימה
דו-בטני
המנון מיקרונזיה

**הפטריוטים של מיקרונזיה** (באנגלית: **Patriots of Micronesia**) הוא **[[המנון לאומי|ההמנון הלאומי]] של [[מיקרונזיה]]**. לחנו של ההמנון הוא לחנו של שיר סטודנטים גרמני, לחן אשר חובר בידי יוהנס ברהמס והיה לאחד ההמנונים הלא-רשמיים של מערב גרמניה בתחילת שנות ה-50'. מחבר מילות ההמנון אינו ידוע, אך קיים דמיון מסוים בין מילותיו למילות שיר הסטודנטים הגרמני. ההמנון החליף בשנת 1991 את ההמנון הקודם של מיקרונזיה, "מבוא", שהיה להמנונה של מיקרונזיה מאז עצמאותה.

## מילות השיר

## ראו גם

## קישורים חיצוניים

מיקרונזיה 
קטגוריה:מיקרונזיה: סמלים לאומיים
דווין האריס

**דווין למאר האריס** (באנגלית: **Devin Lamar Harris**; נולד ב-27 בפברואר 1983 במילווקי, ויסקונסין) הוא כדורסלן אמריקאי המשחק בעמדות הרכז והקלע. גובהו 1.91 מטר.

## קריירה מקצועית
### דאלאס מאבריקס
האריס נבחר במקום החמישי של דראפט ה-NBA 2004 על ידי וושינגטון ויזארדס, ומיד הועבר לדאלאס מאבריקס, יחד עם ג'רי סטקהאוס וכריסטיאן לייטנר, בתמורה לאנטואן ג'יימיסון. בעונת הרוקי שלו קלע האריס 5.7 נקודות ומסר 2.2 אסיסטים בממוצע למשחק, ובעונתו השנייה בדאלאס השתפר וקלע 9.9 נקודות ומסר 3.2 אסיסטים בממוצע למשחק. בעונה שלאחר מכן קלע 10.2 נקודות ומסר 3.7 אסיסטים. בעונת  הוא המשיך במגמת העלייה וקלע 14.4 נקודות ומסר 5.3 אסיסטים בממוצע למשחק, ואף נבחר לשמש כקפטן דאלאס יחד עם דירק נוביצקי.

### ניו ג'רזי נטס
ב-19 בפברואר 2008 הועבר האריס לניו ג'רזי נטס יחד עם קית' ואן הורן, טרנטון האסל, סאגנה ג'ופ, מוריס אייגר, 3 מיליון דולר ו-2 בחירות דראפט עתידיות, תמורת ג'ייסון קיד, מאליק אלן ואנתוני רייט. במשחק הבכורה שלו בניו ג'רזי נגד מילווקי באקס הוא קלע 21 נקודות ומסר 5 אסיסטים. בעונת  נבחר האריס למשחק האולסטאר. ב-23 בפברואר 2009, 0.2 שניות לסיום המשחק נגד פילדלפיה 76', הוא קלע סל מחצי מגרש שהביא לקבוצתו ניצחון 98–96.

### יוטה ג'אז
ב-23 בפברואר הנטס שלחו את האריס ודריק פייבורס ליוטה ג'אז, בתמורה לדרן ויליאמס..

### אטלנטה הוקס
לקראת עונת  הועבר האריס בטרייד לאטלנטה הוקס, בתמורה למרווין ויליאמס.

### תקופה שנייה בדאלאס
ביולי 2013 חתם על חוזה לעונה אחת בדאלאס, וכשנה לאחר מכן חתם על חוזה ל-4 עונות נוספות בקבוצה.

### דנוור נאגטס
בפברואר 2018 נשלח האריס לדנוור נאגטס כחלק מטרייד משולש במסגרתו נשלחו עמנואל מודיאיי לניו יורק ניקס, ודאג מקדרמוט למאבריקס.

### תקופה שלישית בדאלאס
בסיום עונת , לאחר 27 משחקים עם הנאגטס, חזר האריס לקדנציה שלישית בדאלאס מאבריקס, כשחתם בקבוצה על חוזה לעונה אחת.

## סטטיסטיקות הקריירה ב-NBA
*נכון לסוף עונת .

### בעונה הסדירה

### בפלייאוף

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ילידי ויסקונסין
קטגוריה:מילווקי: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת ויסקונסין
קטגוריה:בחירות דראפט של וושינגטון ויזארדס
קטגוריה:כדורסלני דאלאס מאבריקס
קטגוריה:כדורסלני ניו ג'רזי נטס
קטגוריה:כדורסלני יוטה ג'אז
קטגוריה:כדורסלני אטלנטה הוקס
קטגוריה:כדורסלני דנוור נאגטס
קטגוריה:ויסקונסין: כדורסלנים
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1983
ברגהוף

שמאל|ממוזער|250px|"האולם הגדול" בשנת 1936
**ברגהוף** (מגרמנית: **Berghof**) היה הכינוי לביתו הפרטי של היטלר במתחם הנופש, האירוח והשליטה הנאצי באוברזלצברג שבקרבת העיירה ברכטסגאדן שבבוואריה.

## היסטוריה
הבית הוקם על בסיסה של בקתת הרים בסגנון אלפיני שנבנתה בשנת 1916 כבית נופש עבור איש עסקים מצפון גרמניה, וכונתה "בית וכנפלד".
בשנת 1928 הושכר הבית להיטלר ולאחותו-למחצה, אנגלה, אשר שימשה בו כסוכנת הבית. אנגלה עזבה את הבית בשנת 1931 לאחר מות בתה גלי ראובל בדירתו של היטלר במינכן.
בשנת 1933 רכש היטלר את "בית וכנפלד" מכספים שקיבל ממכירת ספרו "מיין קאמפף".
בין השנים 1935–1936 בוצעו שיפוצים מאסיביים והרחבה משמעותית של בקתת ההרים המקורית. השינויים נעשו בתכנונם של האדריכל אלואיס דגאנו והיטלר עצמו, והמבנה המחודש קיבל את השם **ברגהוף**. למבנה נוספו מרפסת שמש גדולה, חדרי אירוח ועבודה, אולם קולנוע ומרתף. העיצוב הפנימי התאפיין בצבעוניות וקישוטיות מופרזת ובריהוט כבד, ובאופן כללי בראוותנות חסרת טעם.
בקיר המרכזי של חדר האירוח הותקן חלון גדול אשר השקיף לכיוון אוסטריה, מולדתו של היטלר. תחזוקת הבית הייתה נתונה בידי צוות גדול של עובדים, גננים וטבחים.

היטלר התגאה בברגהוף ובכל הזדמנות הזכיר כי רכש אותו בכספו הפרטי. הוא נהג לשהות בו מספר חודשים בכל שנה, גם בזמן המלחמה. בתקופת שהותו שם נהג לקיים בברגהוף פגישות ודיונים מדיניים וצבאיים, לצד אירועי תרבות מוזיקליים ואחרים.

### אחרית דבר
ב-14 ביולי 1944 עזב היטלר את הברגהוף בפעם האחרונה, ועבר להתגורר באופן קבוע במפקדת החזית של מזרח פרוסיה – "מאורת הזאב".

אזור אוברזלצברג הופצץ קשות מן האוויר בתקופת המלחמה, וחלק מן ההפצצות גרמו נזקים קשים גם לברגהוף.
ב-4 במאי 1945, לאחר התאבדותו של היטלר, הציתו חיילי האס אס הנסוגים את הריסות המבנה, וחיילי בעלות הברית שכבשו את המתחם בזזו את שנותר ממנו.
בית התה המעוגל לא נפגע, אך נהרס בשנת 1951 בידי ממשלת בוואריה, על מנת למנוע ממנו מלהפוך למקום כינוס ועלייה לרגל לניאו נאצים. הריסות המבנים נותרו פזורים באזור עד שנת 2006, אז פונו ההריסות והשטח נוקה משרידי המבנים.

ממשלת בוואריה, אשר חששה מהפיכת המקום לאתר תיירות, נטעה עצים בשיפולי הגבעה על מנת לטשטש את המיקום המדויק, ולא סימנה אותו עד לשנת 2008, אז נקבע באתר שלט ציון.
כיום (2009) ניתן להבחין באתר הברגהוף בשרידי החומות ובסיסי הבטון של המבנה, אשר כוסו בצמחייה ובעצים.

## הסביבה
לאחר הקמת הברגהוף "נרכשו" שטחים נוספים בסביבה על ידי מקורביו של היטלר מידי התושבים המקומיים, אשר בעצם אולצו לוותר על נחלות שבהן החזיקו במשך דורות, וכל אחד מהם הקים לעצמו בית נופש ראוותני משלו. כך נבנו באזור אוברזלצברג שבקרבת הברגהוף מספר נוסף של מבני אירוח ונופש בבעלות הצמרת הנאצית. נוסף להם הוקמו מבני שירות לצוותי התחזוקה והשומרים, ומחסנים.

המפורסם שבמבנים אלה היה "בית התה" – היה בית תה במבנה מעוגל שנבנה במעבה החורש הטבעי במרחק של כקילומטר מהברגהוף. בשביל המוליך שביניהם נהג היטלר לטייל מדי יום כאשר שהה במקום, ובדרך כלל בחברת אחד מאורחיו, תוך כדי דיונים פוליטיים ופילוסופים.

כתוצאה מתהליך זה הפך האזור כולו בשנות ה-30 לאתר תיירות עממי, אשר חייב הגבלות תנועה וגישה אליו.

## ראו גם
*אתרי המפקדה של אדולף היטלר
*קן הנשרים
*מאורת הזאב

## קישורים חיצוניים

*אוסף תמונות חוץ ופנים 

קטגוריה:ערכים שבהם תבנית בריטניקה אינה מתאימה
קטגוריה:אדולף היטלר: מפקדות
קטגוריה:בוואריה: מבנים
קטגוריה:אדריכלות נאצית
קטגוריה:גרמניה: בתי מגורים
קטגוריה:מבנים ואתרים שתכנן רודריך פיק
נויקלן (רובע)

**נויקלן** (**Neukölln**) הוא אחד מ-12 הרבעים המרכיבים את העיר ברלין, בירת גרמניה.

רובע נויקלן שוכן בדרום ברלין. כל השכונות המרכיבות את נויקלן שכנו לפני נפילת חומת ברלין ב-1989 במערב ברלין. רובע נויקלן גובל ברבעים פרידריכסהיין-קרויצברג מצפון, טרפטו-קפניק ממזרח, טמפלהוף-שנברג ממערב ובמדינת ברנדנבורג מדרום. רובע נויקלן לא הושפע מרפורמת השכונות של ברלין ב-1 בינואר 2001, כיוון שבאותה העת התגוררו בו למעלה מ-200,000 תושבים.

רובע נויקלן מורכב מ-5 שכונות:
* נויקלן (Neukölln)
* בריץ (Britz)
* בוקו (Buckow)
* רודו (Rudow)
* גרופיוסשטאדט (Gropiusstadt)

כמעט מחצית מתושבי הרובע מתגוררים בשכונה נויקלן, אשר הקנתה לרובע את שמו. זוהי השכונה המאוכלסת ביותר מכל 95 שכונות ברלין, והרביעית מבחינת צפיפות האוכלוסין.

## דמוגרפיה
נכון לשנת 2010, אוכלוסיית הרובע מנתה 310,283 תושבים, מתוכם כ-60% גרמנים, 18% מהגרים מהמזרח התיכון (בעיקר טורקים, כורדים ופלסטינים), 11% מהגרים ממזרח אירופה, 4% אפרו-גרמנים ו-7% אחרים.

במספר שכונות ברובע, בהן שכר הדירה נמוך יותר מזה שבחלקים אחרים של ברלין, קיימת מגמת ג'נטריפיקציה שבמהלכה מגיעים אליו סטודנטים ואנשי רוח.

## קישורים חיצוניים

* 

קטגוריה:ברלין: רבעים
המנון פורטוגל

**ה[[המנון לאומי|המנון הלאומי]] של [[פורטוגל]]** (**A Portuguesa**, אַ פּוּרְטוּגֶזָה) נכתב על ידי אנריקה לופש דה מנדונסה (Henrique Lopes de Mendonça) והולחן על ידי אלפרדו קייל (Alfredo Keil) בשנת 1890 בעקבות ויתורה של האימפריה הפורטוגזית לאימפריה הבריטית על מושבותיה בזמביה וברודזיה שבדרום אפריקה של היום, דבר שנתפס כעלבון בעיני גורמים לאומניים.

ב-5 באוקטובר 1910, לאחר הפיכתה של פורטוגל מממלכה לרפובליקה, החליף השיר באופן מעשי את ההמנון הקודם "המנון מגילת החוקה" (Hymno da Carta), וב-19 ביולי 1911 הוא אומץ כהמנונה של המדינה באופן רשמי. ב-16 ביולי 1957 התקבלה גרסתו הנוכחית של ההמנון ובו שלשה בתים ופזמון חוזר, אולם באופן רשמי מושמעים רק הבית הראשון והפזמון החוזר. השורה האחרונה של ההמנון החוזר הייתה בעבר "Contra os bretões marchar, marchar" ("כנגד הבריטים, צעדו, צעדו!") אך המילה "בריטים" הוחלפה ב"תותחים".

## מילות ההמנון

## מדיה

## ראו גם

## קישורים חיצוניים

* ההמנון הלאומי באתר נשיא פורטוגל 
* A Portuguesa אתר לא רשמי המוקדש להמנון

פורטוגל, המנון
קטגוריה:פורטוגל: סמלים לאומיים
קטגוריה:שירים על פורטוגל
גארדיום

ממוזער|250px|גארדיום
ממוזער|250px|גארדיום בפעולה
ה**גארדיום** (באנגלית: **Guardium**), שנקרא בצה"ל **שותף נאמן**, הוא כלי רכב בלתי מאויש (כרב"מ) שנועד לסייר ולבצע פטרולים בגבולות עוינים, כגון בציר הוברס, בהם יש סכנה לירי נ"ט והפעלת מטענים כנגד הכוחות המפטרלים. הכלי פותח על ידי חברת ג'י-ניוס מערכות קרקעיות בלתי מאוישות (יו ג'י אס) בע"מ שהוקמה על ידי התעשייה האווירית ואלביט מערכות ושכנה ביקנעם.
## מפרט
הכלי מבוסס על שלדת מכונית תומקאר ויכול לשאת כ-300 ק"ג הכולל שריון, חיישנים ומערכות תצפית, ולעיתים אף כלי נשק. הכלי מצויד במערכת מיקום טקטית המאפשרת לו פעילות אוטונומית לצד פעילות בשלט רחוק ממרכז הבקרה. הכלי נשלט מרחוק על ידי מפעיל בתחנה קרקעית אך גם בעל יכולת ניהוג אוטונומית ויכול לבצע פטרולים במסלולים מתוכננים מראש. הכלי מסוגל לנוע במהירות 80 קמ"ש.
## היסטוריה
המיזם המשותף של אלביט והתעשייה האווירית לפיתוח, ייצור ושיווק הרכב הושק בקיץ 2006. זאת לאחר ששתי החברות החליטו לשתף פעולה ולבטל את הפרויקטים הנפרדים שלהן בתחום.

בשנת 2008 החל צה"ל בהצטיידות ניסיונית בגארדיום, תחת השם "שותף נאמן", ובהכנסתו לשירות מבצעי. גם רשות שדות התעופה בחנה שימוש בגארדיום לאבטחת שדות התעופה של ישראל, ובעיקר נמל התעופה בן-גוריון. המערכת נחשפה לראשונה ללקוחות בינלאומיים, בתערוכת הנשק הצרפתית יורוסאטורי ביוני 2008. בספטמבר 2009 הושקה גרסה לוגיסטית של הרכב המסוגלת לשאת ציוד במשקל טונה.

החל מ-2009 שירת הגארדיום על ציר הוברס והופעל על ידי חיל מודיעין השדה ומאוחר יותר לאחריות אוגדת עזה. הרכב שירת בהצלחה בגזרה והוחלט להרחיב את השימוש בו גם לגזרות אחרות. בתחילת שנת 2010 החלה קליטת הרכב בפיקוד הצפון.

בשנת 2016 החליטו התעשייה האווירית ואלביט מערכות לסגור את חברת ג'י-ניוס ולהביא את מיזם גארדיום לידי סיום, לאחר שלא התקבלו הזמנות משמעותיות לכלי. גארדיום ממשיך להופיע בסל המוצרים של התעשייה האווירית.

## קישורים חיצוניים

* Guardium Autonomous Border Protection System, באתר התעשייה האווירית
* ניר קוסטי וגילי כהן, כלי רכב לא מאוישים לגזרות, דובר צה"ל, במחנה
* רות סמיה, אוסף המודיעין החדש של פיקוד הצפון - כלי רכב בלתי מאויש, במחנה, 30.6.2010.
*  הכרב"ם (וידאו), אתר זרוע היבשה, 2.11.2011
* תמונות של Guardium UGV, בערוץ הפליקר של צה"ל
* Always Watching: The IDF Unmanned Ground Vehicle, בבלוג של צה"ל

## הערות שוליים

קטגוריה:אמצעי לחימה ישראליים
קטגוריה:כלי רכב צבאיים
קטגוריה:התעשייה האווירית לישראל: מוצרים
קטגוריה:אלביט מערכות: מוצרים
קטגוריה:כלי רכב בלתי מאוישים
קטגוריה:כלי רכב שיוצרו בישראל
טמפלהוף-שנברג

**טמפלהוף-שנברג** (גרמנית: **Tempelhof-Schöneberg**) הוא אחד מ-12 רובעי ברלין, בירת גרמניה.
## גאוגרפיה
הרובע השוכן בדרום ברלין, נוצר מאיחוד שני רבעים לשעבר, טמפלהוף ושנברג, במסגרת רפורמת השכונות של ברלין ב-1 בינואר 2001. כל השכונות המרכיבות את טמפלהוף-שנברג שכנו לפני נפילת חומת ברלין ב-1989 במערב ברלין. הרובע גובל ברבעים פרידריכסהיין-קרויצברג מצפון-מזרח, נויקלן ממזרח, שרלוטנבורג-וילמרסדורף מצפון-מערב, מיטה מצפון, שטגליץ-צלנדורף ממערב ובמדינת ברנדנבורג מדרום.

רובע טמפלהוף-שנברג מורכב משש שכונות:
* שנברג (Schöneberg)
* פרידנאו (Friedenau)
* טמפלהוף (Tempelhof)
* מריינדורף (Mariendorf)
* מריינפלדה (Marienfelde)
* ליכטנראדה (Lichtenrade)

רובע טמפלהוף-שנברג הוא המאוכלס ביותר בברלין, אחרי רובע פנקו. 15.5% מתושבי הרובע אינם אזרחים גרמניים. הרובע מגוון מאוד מבחינה כלכלית וחברתית. למעלה משליש מתושבי הרובע מתגוררים בשכונה שנברג. השכונה, השוכנת יחסית במרכז ברלין, היא בעלת אופי עירוני, ושוכנים בה אין-ספור מוסדות תרבות, אמנות ובילוי, מהחשובים והידועים בברלין. שאר שכונות הרובע הן שכונות מגורים חסרות זוהר, בהן מתגוררים תושבים מהמעמד הבינוני בעיקר. השכונה פרידנאו היא הקטנה ביותר בשטחה מבין 95 שכונות העיר ברלין, והשנייה בצפיפות האוכלוסין.

בית העירייה של שנברג משמש כבית העירייה של הרובע כולו. עד לאיחוד גרמניה בשנת 1990 שימש בית העירייה של שנברג כבית העירייה של מערב ברלין.

## ראו גם
* נמל התעופה ברלין טמפלהוף

## קישורים חיצוניים

* 
* 

קטגוריה:ברלין: רבעים
קטגוריה:יישובים שהוקמו ב-2001
אוויור

**אוויור** (בכתיב לועזי: **Avior**) או **ε בשדרית** הוא הכוכב השלישי בבהירותו בקבוצת הכוכבים שדרית והוא אחד הכוכבים הבהירים בשמים. 

ציוני באייר של כוכבי הקבוצה ניתנו בזמן שהקבוצה הייתה חלק מקבוצת הספינה ארגו לפני שזו פורקה לשדרית, מפרש, ירכתי הספינה ומצפן ולכן הם אינם עקביים. בשל מיקומו הדרומי - כ-30° מהקוטב השמימי הדרומי, הוא לא היה מוכר בעת העתיקה ושמו הופיע רק בשנות ה-40 של המאה ה-20 באלמנך הניווט של האדמירליות הבריטית, ככל הנראה כעזר לניווט בחצי הכדור הדרומי. מקור השם אינו ברור, ייתכן שמרמז על שימושו לניווט מטוסים.

## תכונות
אוויור הוא כוכב כפול במרחק של כ-630 שנות אור המורכב מענק כתום ומכוכב הסדרה הראשית כחול המקיפים זה את זה במרחק של כ-4 יחידות אסטרונומיות ובזמן הקפה של כ-2.2 שנים. תצפיות מראות על שינוי מחזורי בבהירות הכוללת של כעשירית דרגת בהירות נראית שנובע ככל הנראה מליקוי חלקי בו הענק הכתום מסתיר חלקית את פני הכוכב הקטן יותר. בשל המרחק הגדול והקרבה היחסית בין בני הזוג לא ניתן להפריד בין שני הכוכבים באמצעות טלסקופ והמידע על תכונותיהם של בני הזוג מושג באמצעות מדידות ספקטרוסקופיות.

### אוויור A
אוויור A הוא ענק כתום מסוג ספקטרלי K3 עם מסה של כ-4.5 מסות שמש ורדיוס של כ-100 פעמים רדיוס השמש. בהירות נראיתו היא מדרגה 2.9 כך שהוא מאיר בערך פי 2,000 מעוצמת ההארה של השמש. טמפרטורת פני השטח שלו היא כ-4,000 קלווין, מה שגורם לצבעו הכתום. מכיוון שהכוכב נמצא בשלבי התפתחות מתקדמים ביחס לבן הזוג, הוא היה כנראה המסיבי יותר מבין השניים, אך איבד חלק ניכר ממסתו כך שכיום בן הזוג יותר מסיבי ממנו.

### אוויור B
אוויור B הוא כוכב הסדרה הראשית מסוג ספקטרלי B עם מסה של כ-7 מסות שמש ורדיוס גדול פי 6 משל השמש. בהירותו היא מדרגה 2.25, כך שהוא מאיר בערך פי 4,000 מהשמש באור נראה ובערך כפול מכך בתוספת הקרינה בתחום העל-סגול, זאת כתוצאה מהטמפרטורה הגבוהה של כ-23,000 קלווין.

## קישורים חיצוניים
* אוויור באתר של ג'ים קלר
* 

קטגוריה:ענקים מסוג K
קטגוריה:כוכבי הסדרה הראשית מסוג B
קטגוריה:כוכבים כפולים
קטגוריה:משתנים לוקים
קטגוריה:קבוצת הכוכבים שדרית
קטגוריה:כוכבים בהירים
ננסי פלצ'וק

**ננסי פלצ'וק ** (באנגלית: **Nancy K. Falchuk**; נולדה ב-1946) כיהנה בין השנים 2007–2011, כנשיאה ה-24 של ההסתדרות הציונית הדסה וחברת חבר הנאמנים של הסוכנות היהודית.

## קורות חיים
פלצ'וק נולדה בלונג איילנד למשפחה יהודית אמידה בעלת רקע של פעילות ציבורית. אף אמהּ וסבתה היו פעילות בהדסה.

פלצ'וק המתגוררת בעיר ניוטון במסצ'וסטס, היא אחות מוסמכת בעלת תואר אקדמי בסיעוד מ-Russell Sage College בטרוי שבמדינת ניו יורק ובוגרת אקדמיית וודמיר. עבדה כאחות במחלקה לטיפול נמרץ בבוסטון, שם הכירה את בעלה, ד"ר קנט פלצ'וק המכהן כפרופסור לרפואה באוניברסיטת הרווארד ונושא בתפקידים שונים, ואם לשני בנים ובת.

החלה את פעילותה בסניף בוסטון של הדסה, הייתה היו"ר של ועידת "הדסה" הארצית (לוס אנג'לס, 2000). בשנים 2000 - 2004 שימשה כרכזת של ארגון "הדסה" הבינלאומי, נבחרה לוועד הפועל של המועצה הארצית וכיהנה כרכזת הפיתוח הארצית של הארגון.

## קישורים חיצוניים
* באתר הסוכנות היהודית
* ריאיון עם הגב' פלצ'וק 
* הודעה רשמית של הדסה על המינוי 

קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:פעילות חברתיות יהודיות
קטגוריה:נשיאות הדסה
קטגוריה:אחיות יהודיות אמריקאיות
קטגוריה:פעילות ציוניות בארצות הברית
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
המנון ניו זילנד

**אל, הגן על ניו זילנד** (באנגלית: **God Defend New Zealand**) או **ניו זילנד** (במאורית **Aotearoa**) הוא **[[המנון לאומי|ההמנון הלאומי]] של [[ניו זילנד]]** לצד ההמנון אל, נצור המלכה. אף שלשני ההמנונים מעמד זהה בחוק, נעשה שימוש רק בראשון כעניין שבשגרה. להמנון שתי גרסאות – האחת באנגלית והשנייה במאורית – ומשמעות מילותיהן אינה זהה. לכל אחת מהגרסאות חמישה בתים, וככלל מושמעים רק הבית הראשון במאורית והבית הראשון באנגלית, ולפי סדר זה.

מילותיו של ההמנון באנגלית נכתבו בשנות ה-70' של המאה ה-19 על ידי המהגר האירי תומאס בראקן (Thomas Bracken). ב-1876 נערכה תחרות נושאת פרס לבחירת מילים לנעימה, ובה זכה ג'ון ג'וזף וודס (John Joseph Woods). ב-1878 נכתבו לנעימה מילים במאורית. הנעימה צברה פופולריות בתחילת המאה ה-20, וב-1940 רכשה ממשלת ניו זילנד את זכויות היוצרים עבורה, וקבעה אותה כ"נעימה לאומית" (national hymn). הנעימה שימשה את ניו זילנד במספר אירועים בינלאומיים החל משנת 1950, אך היא הושמעה לראשונה באופן רשמי רק באולימפיאדת מינכן בשנת 1972. בעקבות כך החלו להשמע דרישות להנהגת הנעימה כהמנונה הלאומי של המדינה, וב-1976 הוגשה לפרלמנט עתירה בעניין. באישורה של אליזבת השנייה, מלכת בריטניה, אומצה הנעימה כהמנונה השני של ניו זילנד ב-21 בנובמבר 1977.

## מילות ההמנון

## ראו גם
* דגל ניו זילנד
* סמל ניו זילנד

## קישורים חיצוניים

* 

* ההמנון באתר ממשלת ניו זילנד וקובצי שמע
* אודות ההמנון

ניו זילנד
קטגוריה:ניו זילנד: סמלים לאומיים
קטגוריה:שירים המבוססים על פואמות
קטגוריה:שירים על אוקיאניה
קטגוריה:שירים על ניו זילנד
אברהם אבוקרט

**אברהם אבוקרט (כינוי: אמד)** (נולד ב-14 בפברואר 1960) הוא כדורגלן עבר ישראלי, ששיחק במכבי חיפה בעמדת הקשר האחורי.

## קריירה
אבוקרט נולד בשכונת ואדי סאליב בחיפה, ארבע שנים אחרי שהוריו עלו ממרוקו. בהיותו בן 9 התגלה אבוקרט על ידי צייד כישרונות של מחלקת הנוער של מכבי חיפה, והצטרף לקבוצת הילדים של המועדון. הוא התקדם בהמשך גם לקבוצת הנערים ולקבוצת הנוער. בצעירותו שיחק אבוקרט בעמדת הקשר ההתקפי, והבקיע שערים רבים.

ב-1 בינואר 1977 ערך אבוקרט את הופעת הבכורה שלו בקבוצה הבוגרת של מכבי חיפה במשחק מול הפועל עכו, בטרם מלאו לו 17, תחת המאמן שמעון שנהר שהיה גם מאמנו בקבוצת הנערים. עם זאת, בהמשך העונה הוחלף שנהר בידי אלי פוקס, שלא שיתף את אבוקרט הצעיר והעדיף להסתמך על השחקנים הוותיקים בקבוצה. מכבי חיפה ירדה באותה עונה לליגת המשנה, ונשארה בה למשך ארבע עונות. לאחר מספר עונות בהן מיעט לקבל דקות משחק החל אבוקרט להשתלב בקביעות בקבוצה הבוגרת בעונת , וסייע לה להעפיל בחזרה לליגה הבכירה, תוך שהוא משחק לרוב כקשר אחורי.

תחת המאמן ג'ק מנסל שיחק אבוקרט לרוב כקיצוני, אך שלמה שרף, שהגיע לאמן את מכבי חיפה ב-1983, החזיר אותו לעמדתו כקשר אחורי. בעונת  הוא סייע לקבוצה לזכות באליפות ישראל הראשונה בתולדותיה, ואף נבחר על ידי שרף לשחקן העונה של המועדון, יחד עם איתן אהרוני. הוא זכה עם הקבוצה באליפויות נוספות ב-1985 ו-1989, ובעונת  זכה עם עמה בדאבל הראשון בתולדותיה. בשנים אלו הוא הפגין יעילות רבה בחוליית הקישור, וארגן בהצטיינות את המשחק של קבוצתו.

בסך הכול שיחק אבוקרט ב-396 משחקים עבור מכבי חיפה, וכבש תשעה שערים. הוא החזיק בשיא ההופעות של מכבי חיפה במשחקי הליגה ובמשחקי גביע המדינה (63 הופעות), עד שלימים נשברו שיאים אלו על ידי אלון חרזי. הוא שיחק גם 14 פעמים במסגרת גביע האינטרטוטו.

לאחר פרישתו ממשחק ב-1993, החל אבוקרט לשמש כעוזר המאמן לגיורא שפיגל, והחזיק בתפקיד עד לעזיבתו של שפיגל, ב-1998 ומונה למאמנה של הפועל בית שאן, עד המחזור ה-10 של העונה. לאחר סיום דרכו בקבוצה הבוגרת החל אבוקרט לאמן את קבוצת הנשים של מכבי חיפה, ובהמשך אימן את קבוצות הנערים השונות של המועדון. בשנת 2012 מונה למאמן קבוצת הנוער של המועדון, ובעונתו הראשונה זכה עמה בדאבל.

## חיים אישיים
אבוקרט מתגורר בשכונת קריית חיים, והוא אב לשתי בנות ובן. בנו, רן, היה כדורגלן גם הוא.

כיום הוא עובד בעיריית חיפה כמנהל של מספר אולמות ספורט בעיר.

## תארים
**כשחקן [[מכבי חיפה (כדורגל)|מכבי חיפה]]**:
***[[ליגת העל בכדורגל|אליפויות]]**: 1983/1984, 1984/1985, 1988/1989, 1990/1991
***[[גביע המדינה בכדורגל|גביע המדינה]]**: 1990/1991

**כמאמן הנוער של מכבי חיפה**:
* אליפות: 2012/2013, 2013/2014
* גביע: 2012/2013, 2013/2014

## קישורים חיצוניים

* עמוד השחקן באתר מכבי חיפה און-ליין

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי חיפה
קטגוריה:חיפה: כדורגלנים
קטגוריה:מאמני כדורגל ישראלים
קטגוריה:מאמני הפועל בית שאן
קטגוריה:קריית חיים: אישים
קטגוריה:ואדי סאליב: אישים
קטגוריה:ישראלים שנולדו ב-1960
איחוד הג'יהאד האסלאמי

**איחוד הג'יהאד האסלאמי** (בראשי תיבות IJG או JCAM, ראשי תיבות של "איחוד הג'יהאד של מרכז אסיה") הוא ארגון טרור קטן המסונף לארגון הטרור העולמי אל-קאעדה ופעיל באוזבקיסטן, טג'יקיסטן, קירגיזסטן, קזחסטן, אפגניסטן, פקיסטן, ישראל ורוסיה. הארגון התפרק מהתנועה המוסלמית של אוזבקיסטן אבל עדיין הארגון מקושר עמו ומתאם פעילות עמו. נאג'מידין ג'אלולוב היה בין מנהיגי ומקימי הארגון.

## פיגועים בולטים
* 28 במרץ 2004: שני פיגועי התאבדות בטשקנט בירת אוזבקיסטן נגד חיילים, שוטרים, ומשקיפים אוזבקיסטנים, בפיגוע נרצחו 47 בני אדם מתוכם 33 חיילים ו-14 שוטרים ומשקיפים.
* 30 ביולי 2004: פיגוע ירי נגד שגרירויות ישראל וארצות הברית בטשקנט בירתה של אוזבקיסטן, בפיגוע נרצחו 2 בני אדם.
* 12 באוקטובר 2007: ניסיון לבצע פיגועים ברחבי גרמניה נגד מטרות אמריקניות ביום שבו התכנס הפרלמנט הגרמני כדי להצביע על המשך ההשתתפות במשימת נאט"ו באפגניסטן. ניסיון פיגוע זה סוכל.

קטגוריה:ארגוני טרור סוניים
קטגוריה:ארגונים המסונפים לאל-קאעדה
קטגוריה:ארגונים שהוגדרו על ידי ארצות הברית כארגון טרור
קטגוריה:ארגונים שהוגדרו על ידי הממלכה המאוחדת כארגון טרור
אוניברסיטת סן-ז'וזף

**אוניברסיטת סַן-ז'וזף** (בצרפתית: **Université Saint-Joseph**; בערבית: **جامعة القديس يوسف**, תעתיק: "**ג'אמעת אלקדיס יוסף**") היא מוסד חינוכי אקדמי פרטי, שהוקם על ידי המסדר הישועי בביירות, לבנון, בשנת 1875, הידוע בזכות בית הספר לרפואה שלו, ובית החולים Hôtel-Dieu de France השייך לו. ממשלת לבנון מכירה רשמית באוניברסיטה ובתעודות שהיא מעניקה, בהתאם לחוק המסדיר את ההשכלה הגבוהה במדינה.

## הקמת האוניברסיטה
הישועים שיחקו תפקיד חשוב בפיתוח ההשכלה בלבנון ובכלל ברנסאנס הערבי שהתפתח בסוף המאה ה-19. בשנת 1839 אנשי המסדר הגיעו לראשונה לביירות והקימו שם בית ספר צנוע. בשנת 1855 הוקם בית ספר נוסף בע'זיר שהועבר לביירות בשנת 1875. הרשויות העניקו לבית הספר החדש את התואר "אוניברסיטה", מה שהקנה לו את הזכות להעניק תארים, בעיקר תוארי דוקטור בפילוסופיה ובתאולוגיה. במשך השנים הבאות נפתחו עוד ועוד פקולטות ובתי ספר. למשל הפקולטה לרפואה הוקמה בשנת 1883 בתור "הפקולטה לרפואה ולרוקחות". קליניקה לרפואת נשים נפתחה ב-1896, בית הספר למזרחנות נפתח ב-1902, בית ספר למשפט צרפתי ב-1913, שהפך לפקולטה למשפטים בשנת 1946. בית הספר להנדסה נפתח ב-1913 והפך בשנת 1948 למוסד הגבוה להנדסה.

## כיום
400px|ממוזער|שמאל|מבט מקמפוס אוניברסיטת בביירות
האוניברסיטה בעלת 5 קמפוסים בביירות ובנוסף 3 קמפוסים אזוריים: בצידון (דרום), בזחלה (בקאע) ובטריפולי (צפון). בנוסף, האוניברסיטה מפעילה 12 מתקנים ו-22 מוסדות מקצועיים. כיום לומדים באוניברסיטה ושלוחותיה 10,000 סטודנטים.

## ראו גם
* בוגרי אוניברסיטת סן-ז'וזף

## קישורים חיצוניים

* 

## הערות שוליים

*
קטגוריה:לבנון: תרבות
סן-ז'וזף
תדיר ושאינו תדיר

**תדיר ושאינו תדיר – תדיר קודם** (או **כל התדיר מחבירו קודם את חבירו**) הוא כלל בהלכה הקובע כי קיום מצווה שכיחה יותר קודם לקיום מצווה שכיחה פחות.

## מקור הכלל וטעמו
מקור הכלל, בניסוח שונה מעט, ב: "כל התדיר מחברו – קודם את חברו", ומשמעות הכלל היא שיש להקדים את הקרבתו של קורבן בעל תדירות רבה לקורבן שתדירותו פחותה. כך למשל, קורבן תמיד, הקרב בכל יום, קודם לקורבן מוסף, קורבן מוסף של שבת קודם לקורבן מוסף של ראש חודש, וקורבן מוסף של ראש חודש קודם לקורבן מוסף של ראש השנה.

הכלל נלמד מהפסוק העוסק בקורבנות המוספין (במדבר כח,=): "מלבד עולת הבוקר אשר לעולת התמיד תעשו את אלה", שמשמעו שיש לעשות את קורבנות המוספים לאחר עולת הבוקר – קורבן תמיד של שחר, שהיא תדירה יותר.

הגמרא (זבחים צא, א) קובעת שקדימות זו אינה נוהגת אלא בדבר שהוא תדיר יותר, כלומר שבאופן קבוע וסדיר הוא שכיח יותר מחבירו; אבל דבר **מצוי** יותר, כלומר "שאין תדירותו חובה, אלא שהוא מצוי תמיד יותר מחבירו" (רש"י שם) – אינו קודם לדבר מצוי פחות, ולכן קורבן שלמים אינו קודם לקורבן חטאת, אף ששלמים מצוי הרבה יותר, כיון שאין כלל מחייב להקריב שלמים באופן תדיר יותר.

## תדיר מחברו כנגד מקודש מחברו

המשנה (זבחים י, ב) מביאה כלל נוסף, לפיו "כל המקודש מחברו קודם את חברו", והגמרא בשני מקומות (שם צ, ב; מנחות מט, א) דנה בהתנגשות בין שני כללים אלה – מה הדין כאשר לפנינו שני דברים, אשר אחד מהם תדיר מחברו והשני מקודש מחברו? הגמרא אינה מכריעה ספק זה, והרמב"ם (הל' תמידין ומוספין ט, ב) פוסק: "היה לפניו תדיר ומקודש – יקדים איזה מהן שירצה".

## תדיר ושאינו תדיר בקידוש
במסכת פסחים נחלקים בית שמאי ובית הלל איזו ברכה קודמת, האם ברכת היום (קידוש) או ברכת היין. בית הלל סוברים שיש להקדים את ברכת היין לברכת היום, וזאת מהסיבה של "תדיר ושאינו תדיר – תדיר קודם", ועל כן יברכו קודם על היין ולאחר מכן יברכו על היום.

## דוגמאות נוספות
* טלית ותפילין – מכיוון שטלית נלבשת שבעה ימים בשבוע ותפילין רק שישה ימים, הרי שמדי יום יש להתעטף תחילה בטלית, ורק לאחר מכן להניח תפילין.
* תפילת "רצה והחליצנו" ותפילת "יעלה ויבוא" – מכיוון ש"רצה" מזדמנת מדי שבת ו"יעלה ויבוא" רק בימי חג וראש חודש – אמירת "רצה והחליצנו" קודמת לאמירת "יעלה ויבוא".

## ראו גם
* אין מעבירין על המצוות

## קישורים חיצוניים
* 
* 

## הערות שוליים

קטגוריה:כללים ועקרונות בהלכה
קטגוריה:כללי המצוות
בייטרק

**בייטרק** (בקזחית: **Бəйтерек**; "עץ צפצפה גבוה") הוא מבנה מונומנטלי ומגדל תצפית השוכן באסטנה, בירת קזחסטן. 
## המבנה
בנייתו של המגדל הסתיימה בשנת 2002, והוא הוקם במסגרת תנופת הבנייה המונומנטלית שעוברת העיר מאז שהייתה לבירת קזחסטן, בשנת 1997. המגדל הפך לאחד מסמליה המוכרים ביותר של העיר, ובין היתר, הוא מופיע על כל שטרות הטנגה, המטבע של קזחסטן. המגדל מתנשא לגובה של 105 מטר, ומרפסת התצפית שבראשו שוכנת בגובה של 97 מטר, נתון המסמל את שנת הכרזתה של אסטנה לבירה. צורתו של המגדל מזכירה צורת גזע עץ המסתיים בצמרת שענפיה נישאים אל על ולצדדים. בין הענפים שוכן כדור מוזהב בקוטר של 22 מטרים, שבו שוכנת מרפסת התצפית. 

תוכניתו ומראהו של המגדל נועדו להזכיר אגדת עם אודות עץ החיים המיתי וציפור הקסמים, המכונה סימורג (Симург), אשר הטילה את ביצתה בין ענפיו. ממרפסת התצפית נשקף נוף מרחב על העיר, וקבועה בה תבנית טביעת ידו המצופה זהב של נשיא קזחסטן נורסולטן נזרבייב. שלט הקבוע ליד טביעת היד, מעודד את המבקרים להניח את ידם בתבנית ולהביע משאלה, וכשהם עושים זאת נשמע המנון קזחסטן. במגדל שוכנים גם אקווריום גדול וגלריה. בקיץ 2006 נשרפו קומותיו העליונות של המגדל, ויש שכינוהו "המאפרה" בשל כך.

## גלריה

Kazakhstani tenge 10000 (2006).jpg|המגדל על שטר של 10,000 טנגה
Astana10-Neiz-rev.jpg|המגדל בערך של 50 טנגה, שנטבע בשנת 2007 לציון יובל עשר שנים להכרזת העיר כבירת המדינה
View from Bayterek tower.jpg|מראה מראש המגדל


## קישורים חיצוניים

* בייטרק באתר אמפוריס

## הערות שוליים

קטגוריה:אסטנה: מבנים
קטגוריה:אסיה: מגדלים
קטגוריה:מבנים שתכנן נורמן פוסטר
ועידת קונסטנטינופול השנייה

ממוזער|ועידת קונסטנטינופול השנייה
**ועידת קונסטנטינופול השנייה** הייתה ועידה אקומנית של הכנסייה, אשר נערכה בין 5 במאי ל-2 ביוני שנת 553. ביוזמתו של הקיסר הביזנטי יוסטיניאנוס. בראשה עמד הפטריארך אוטיקיוס מקונסטנטינופול.

בוועידה השתתפו 152 בישופים שהגיעו בעיקר מהמזרח. בין שישה עשר הבישופים שהגיעו מהמערב תשעה היו מאיליריה ושבעה מאפריקה. בוועידה לא השתתף אף נציג מאיטליה.

יוסטיניאנוס כינס את הוועידה במטרה לקבל את אישור הכנסייה לגינוי עבודותיהם של שלושה בישופים מקורבים לאסכולת אנטיוכיה שנפטרו כמאה שנה לפני כן: תאודורוס ממופסואסטיה, תאודורֶט מקירוס וחיבה מאֶדֶסָה, עבודות הידועות בשם "שלושת הפרקים". הגינוי בא להבהיר כי הכנסייה של רומה, שאימצה את החלטות ועידת כלקדון, התנגדה נחרצות לנֶסְטוֹרְיאניזם, כפי שנתמך על ידי אסכולת אנטיוכיה. הוועידה גינתה גם את הגישה לפיה יש לראות במרים אך ורק את אימו של ישו האדם ואין לכנותה "אם האלוהים".

תחילה האפיפיור ורגיליוס סירב להצטרף לגינויים שפרסמה הוועדה, אך לאחר זמן מה הוא וממשיכו האפיפיור פלגיוס הראשון הסכימו.

למרות זאת, יוסטיניאנוס לא השיג את מטרתו הנוספת, להביא לפיוס בין מקבלי החלטות ועידת כלקדון למונופיזיטים בחלק המזרחי של האימפריה הרומית. היפוכו של דבר – שני הפלגים, הכנסייה המערבית, שדבקה בהחלטות ועידת כלקדון והקהילה המונופיזיטית המזרחית הקשיחו את עמדותיהם.

החלטות הוועידה סוכמו באמצעות ארבעה עשר עקרונות המגדירים את אמיתות האמונה הנוצרית ואת המצבים בהם אדם ייחשב לכופר ויהיה ראוי להטלת חרם על ידי הכנסייה.

עקרונות אלה שמשו בסיס להתפתחות הכריסטולוגיה הביזנטית.

## קישורים חיצוניים
* 

## הערות שוליים

קונסטנטינופול 2
ועידה 2
אפיטרוכואיד

**אפיטרוכואיד** היא צורה גאומטרית הנוצרת על ידי נקודה על גבי מעגל הסובב (ללא החלקה) סביב מעגל אחר. בשעה שהפרמטרים הנכללים במשוואה הם R המהווה את רדיוס המעגל החוסם; r, המהווה את רדיוס המעגל התוחם ו- d המהווה את המרחק מנקודה o במרכז התחום אל "הנקודה הצובעת". 

שמאל|ממוזער|250px| אפיטרוכואיד בעל R=3 r=1 d=1/2,

הפונקציה המתארת צורה זו היא:

:x (\theta) = (R + r)\cos\theta - d\cos\left({R + r \over r}\theta\right),\,
:y (\theta) = (R + r)\sin\theta - d\sin\left({R + r \over r}\theta\right)\,

מקרים פרטיים של האפיטרוכואיד הם ה**[[אפיציקלואיד]]** בו מתקיים r=d היוצרים יחס R=kr.

ולכן גם המשוואות הפרמטריות:

:x (\theta) = r (k + 1) \cos \theta - r \cos \left( (k + 1) \theta \right) \,
:y (\theta) = r (k + 1) \sin \theta - r \sin \left( (k + 1) \theta \right). \,

שמאל|ממוזער|150px|לימצון, בשעה שמתקיימת המשוואה 
<math>r (\theta) = 0.5 \cos \theta </math>

ו**ועקומת לימצון של פסקל** (Limaçon de Pascal) בה מתקיים r \ \geq R

ולכן גם  המשוואות הפרמטריות:

x = {a\over 2} + b \cos \theta + {a\over 2} \cos 2\theta

y = b \sin \theta + {a\over 2} \sin 2\theta

## קישורים חיצוניים

* 

קטגוריה:עקומות
פונקציית ייצור

**פונקציית הייצור** היא משוואה המתארת קשר בין תשומות (גורמי ייצור) לתפוקה (מוצרים). התשומות הן בדרך כלל עובדים, הון וחומרי גלם. הפונקציה משמשת במיקרו כלכלה על מנת לחשב את התפוקה המקסימלית של פירמה המשתמשת בטכנולוגיית ייצור מסוימת ביעילות (גורמי הייצור מנוצלים לגמרי). 

לרוב הפונקציה מתוארת כמשוואה \ Q=F\left( K,L \right), כאשר Q היא התפוקה, F היא פונקציית הייצור (או טכנולוגיית הייצור) ו-K ו-L הם גורמי ייצור, לרוב, הון ועבודה בהתאמה.

## קישורים חיצוניים
* 
* 

קטגוריה:מיקרו-כלכלה
קטגוריה:ייצור
אוניריה אורזיצ'ן

**אוניריה אורזיצ'ן** (ברומנית: **Unirea Urziceni**) היא קבוצת כדורגל רומנית מהעיר אורזיצ'ן שברומניה המשחקת בליגה החמישית ברומניה. המועדון זכה באליפות הרומנית בפעם הראשונה בתולדותיה בעונת , תואר מפתיע לקבוצה קטנה יחסית ובעלת תקציב מצומצם מאוד. הקבוצה התפרקה בקיץ 2011.

## היסטוריה
המועדון הוקם תחילה בשם "יאולימצה" (כשם המחוז בו נמצאת אורזיצ'ן) ושיחק בשנותיו הראשונות נגד מועדונים מקומיים. לאחר מכן, הצטרפה אורזיצ'ן לסבב הליגות הרומניות אך שיחקה מרב שנותיה בליגות הנמוכות.

בשנת 1976 הוקם אצטדיונה של הקבוצה, אצטדיון טינרטולוי  (אצטדיון הנוער"). בשנת 1988 הגיעה הקבוצה עד לשלב שמינית הגמר של הגביע הרומני, הישג השיא של הקבוצה באותה תקופה. בשנת 2006 עשתה הקבוצה הקטנה היסטוריה והעפילה לראשונה בתולדותיה לליגה הבכירה ברומניה. בשל העובדה שמדי הקבוצה היו כחולים ומאמנה היה דן פטרסקו, שהיה קשור לצ'לסי, הקבוצה כונתה "צ'לסי של יאלומיצה".

בעונת  חוללה הקבוצה היסטוריה וזכתה לראשונה בתולדותיה באליפות רומניה, בפער של 5 נקודות מהשנייה בטבלה, דינמו בוקרשט. באותה העונה הקבוצה הופיעה לראשונה במפעל אירופי כלשהו, בגביע אופ"א, אז שיחקה מול קבוצת המבורג הגרמנית בסיבוב הראשון ולאחר שהוציאה תוצאת תיקו 0-0 בגרמניה הפסידה 0–2 בביתה והודחה מהמפעל. עקב זכייתה של הקבוצה באליפות, העפילה הקבוצה לראשונה בתולדותיה לשלב הבתים של ליגת האלופות. ב-20 באוקטובר 2009 רשמה הקבוצה את הישג השיא שלה באירופה בניצחון החוץ 1–4 על גלאזגו ריינג'רס הסקוטית. במסגרת משחקיה בליגת האלופות האירופאית סיימה הקבוצה במקום ה-3 בבית והודחה למשחקי הנוק-אאוט בליגה האירופאית, שם הודחה על ידי ליברפול בשלב 32 האחרונות.

לאחר שסיימה במקום השני בעונת 2009/2010 בליגה הרומנית, העפילה הקבוצה למוקדמות ליגת האלופות שם הפסידה לזניט סנקט פטרבורג והודחה למוקדמות הליגה האירופית בהם הפסידה להיידוק ספליט והודחה מהמפעל.

בסוף עונת , אחרי שירדה לליגה השנייה הרומנית לאחר שסיימה במקום ה-17, הבעלים החליטו להפסיק להשקיע בקבוצה ולפרקה אחרי 57 שנות פעילותה.

בקיץ  המועדון הוקם מחדש בליגה החמישית ברומניה ועבר זמנית לשחק בעיירה גרבוב עד שהאצטדיון באורזיצ'ן ישוחזר. לאחר מספר שנים המועדון פורק.

## תארים
* **אליפות [[ליגת העל הרומנית בכדורגל|הליגה הרומנית]]**: 1 ()
* **סגנית מחזיקת [[הגביע הרומני בכדורגל|הגביע הרומני]]**: 1 ()

## קישורים חיצוניים

* 
* 

קטגוריה:קבוצות כדורגל רומניות
קטגוריה:קבוצות כדורגל שהוקמו ב-1954
קטגוריה:קבוצות כדורגל שהוקמו ב-2015
Don't Stop 'Til You Get Enough

**Don't Stop 'Til You Get Enough** הוא שיר של הזמר והיוצר מייקל ג'קסון שיצא בחודש יולי 1979. השיר היה הסינגל הראשון שיצא מהאלבום "Off the Wall", שיצא לאור חודש לאחר מכן. את השיר והאלבום כולו הפיק המוזיקאי קווינסי ג'ונס. השיר, שאורכו מעל ל-6 דקות, הוא בסגנון הדיסקו עם השפעות של סגנון הפאנק והיה השיר הראשון שהוציא ג'קסון שבו הייתה לו שליטה מלאה על היצירה המוזיקלית.

השיר הגיע למקום הראשון במצעד המכירות האמריקאי, שבע שנים מאז הפעם הקודמת של ג'קסון. השיר אף הקנה לג'קסון פרס גראמי ראשון כסולן וצבר תשבחות לקומפוזיציה ולעיבוד המוזיקלי. השיר נחשב לשיר ראשון שהציג את כשרונותיו של ג'קסון כיוצר עצמאי.

## רקע והפקה
ב-1978 כיכב ג'קסון בדמות הדחליל בסרט "הקוסם", על פי ספרו של ליימן פרנק באום - הקוסם מארץ עוץ. בתום צילומי הסרט פנה ג'קסון לקווינסי ג'ונס, שהיה המנהל המוזיקלי של הסרט, כדי שימליץ לו על מפיק מוזיקלי שיוכל לסייע לו בקידום קריירת הסולו שלו. ג'ונס הציע את עצמו והשניים החלו לעבוד ביחד על אלבום חדש. לאחר שהאזינו למאות שירים, בחרו השניים בשלושה שירים שיועדו להקלטה, אחד מהם היה "Don't Stop 'til You Get Enough".

מאוחר יותר סיפר ג'קסון כי לאחר שלחן השיר החל להתנגן בראשו, לא יכול היה ג'קסון להוציאו מראשו לרגע והוא מצא את עצמו ממלמל ושר אותו ללא הרף. מאחר שלא ידע לנגן, ניגן רנדי אחיו את הלחן עבורו על הפסנתר באולפן ההקלטות הביתי של משפחת ג'קסון. כשאמו של ג'קסון, שהייתה מאמינה אדוקה של עדי יהוה, שמעה את השיר היא נחרדה מתוכן המילים. היא ציינה כי שם השיר, שהוא גם השורה המרכזית בפזמון שלו, ניתן לפירוש כהתייחסות לחלק מאקט מיני. ג'קסון טען כי אין השיר מדבר על יחסי מין, אלא יכול להתפרש בכל צורה שאנשים רוצים לפרש אותו על חייהם. מיד כשג'קסון השמיע לראשונה את ההקלטה לקווינסי ג'ונס, הם החליטו כי השיר יכלל באלבום המתוכנן.

## מצעדים ודירוגים

## נתוני מכירות

## ביקורות
"Don't Stop 'til You Get Enough" הציג את קול הפלסט ואת ה"שיהוקים" הקוליים שהפכו לסימן ההיכר של ג'קסון.

המבקר סטפן הולדן מהמגזין רולינג סטון תיאר את השיר כ"אחד מחופן שירי הדיסקו שיצאו לאחרונה והם גם להיטי ריקודים וגם ראוותנים מבחינה מוזיקלית, בדומה ללהיטה של להקת אדמה, רוח ואש "Boogie Wonderland"".

ג'ון לואיס, מחבר הספר "1001 אלבומים שאתה חייב לשמוע לפני שאתה מת", מציין כי "הפתיחה התזזיתית של השיר היא גולת הכותרת של האלבום כולו", והוא מסכם: "שאגות הפלסט הקצובות והעליזות של ג'קסון מהוות חלק שאין להשמיטו מהקו המוזיקלי המרכזי בשיר ומדגישות את העיבוד המרטיט לכלי המיתר של בן רייט ואת העיבוד ההדוק של ג'רי היי לכלי הנשיפה.

### רשימות כל הזמנים

## פרסים

* מקור:

## קישורים חיצוניים

## הערות שוליים

קטגוריה:שירי מייקל ג'קסון
קטגוריה:שירים באנגלית
קטגוריה:שירים על אושר
קטגוריה:שירים על ריקודים
קטגוריה:שירי דיסקו אמריקאיים
קטגוריה:שירי פאנק (Funk) אמריקאיים
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:שירי פלטינה כפולה בממלכה המאוחדת
קטגוריה:שירים זוכי פרס המוזיקה האמריקאית
קטגוריה:סינגלים בהוצאת אפיק רקורדס
קטגוריה:סינגלים בהוצאת CBS רקורדס
בלץ (כדורגל)

**מועדון הכדורגל בלץ** (ברומנית: **FC Bălți**) הוא מועדון כדורגל מהעיר בלץ שבמולדובה שמשחק בליגה המולדבית הבכירה. 

המועדון הוקם לראשונה בשנת 1984 בעיר בלץ תחת השם "זאריה בלץ", ונכנס לסבב הליגות הסובייטיות, עד שבעונת 1990 העפיל לראשונה לליגת המשנה הסובייטית, וזו התפרקה לאחר שתי עונות. עם התפרקות ברית המועצות והקמת מולדובה המועדון התפרק והוקם מחדש כ"**אולימפיה בלץ**" והיה לאחד המועדונים שהרכיבו את הליגה המולדבית הבכירה שהוקמה באותה עונה. בשנת 2014 שב המועדון לשמו המקורי, זאריה בלץ. ב-2020 שמו של המועדון שונה ל-FC Bălți.

בשנת 2016 זכה המועדון בגביע מולדובה לראשונה בתולדותיו.

## שחקנים מפורסמים בעבר ובהווה

## קישורים חיצוניים
* 

קטגוריה:קבוצות כדורגל מולדובניות
קטגוריה:קבוצות כדורגל שהוקמו ב-1984
ענבר אפור

**ענבר אפור** הוא חומר המופק על ידי מערכת העיכול של לווייתנים מסוג ראשתן גדול-ראש. במהלך ההיסטוריה השתמש האדם בחומר, בעיקר לצורכי תעשיית הבשמים.
260px|ממוזער|שמאל|גוש של ענבר אפור
## מאפיינים
ענבר אפור הוא חומר אפור-שחור, ריחני, מוצק ודמוי-שעווה. כאשר הוא טרי, לענבר האפור ריח המזכיר ים וצואה, ולעיתים מעורבבים בו צואה ודם. לאחר חשיפה ארוכה לאוויר ולשמש, צבעו של החומר משתנה לאפור בהיר והוא מקבל ריח ייחודי בעל גוון מתקתק ואדמתי.

מבחינה מולקולרית עשוי הענבר האפור ב-80% ממנו מ-Ambrein, תרכובת כימית שהיא סוג של כולסטרול וחומצה בנזואית.

## שימוש בגוף הלווייתן
מכיוון שמקורי דיונונים נמצאו בענבר האפור שבמעי הראשתנים, החוקרים משערים שהענבר האפור מסייע לראשתן לעכל את מקורם הכיטיני של הדיונונים — טרפו העיקרי. נראה כי הענבר מסייע לראשתן "לעטוף" את אותם חלקים חדים בטרפו שעלולים להזיק לקיבתו.

הענבר האפור מצוי בכמויות שונות בגופם של ראשתנים גדולי-ראש שונים, מ-14 גרמים ועד 127 קילוגרמים.

## שימוש על ידי האדם
בשל מאפייניו הייחודיים וריחו, שימש הענבר האפור במהלך ההיסטוריה האנושית בתעשיית הבשמים. במצרים העתיקה שרפו את הענבר האפור כדי שישמש כקטורת. עם זאת הענבר האפור לא היה ידוע ככל הנראה ליוונים ולרומאים.

החומר היה ידוע לערבים, אשר עשו בו שימוש ברפואה, בישול ובישום וכינוהו ענבר, ומשם מגיע שמו בשפות אירופאיות, Ambergris. כמו כן ידוע שימוש בחומר על ידי הסינים. הוא החל להיחשף לאירופה רק בימי הביניים ובמהלך המגפה השחורה האמינו כי נשיאה של כדור ענבר אפור יכולה להגן על נושא הכדור מהמחלה.

מקורו של הענבר האפור היה חידה לאנושות במשך רוב השנים. רק במאה ה-19 התברר מקורו האמיתי. שמו, "ענבר אפור", הוסיף לבלבול שכן רבים חשבו שנוצר, כמו ענבר, מעצים.

## לקריאה נוספת

* Floating Gold: A Natural (and Unnatural) History of Ambergris by Christopher Kemp, published in May, 2012 by The University of Chicago Press (; )

## קישורים חיצוניים

* 
* הכלבה של המובטל מצאה גוש קיא של לווייתן בשווי 600 אלף שקל, באתר נענע 10, 31 בינואר 2013
* לראשונה: נמצאו מאובני "ענבר אפור", באתר הזנב הארוך - חדשות החיות, 20 באוגוסט 2013
* 
* 

קטגוריה:מרכיבי בושם
קטגוריה:דמויי ראשתן
קטגוריה:חומרי טעם וריח
אוף ברודוויי

[שמאל|ממוזער|250px|צוות ה[מחזמר "Rock of the Ages" שהוצג באוף ברודוויי בשנת 2008]]
**אוף-ברודוויי** (מאנגלית: **Off-Broadway** – "מחוץ לברודוויי") הוא כינוי להופעות תיאטרון (לרוב מחזות זמר) המועלות בניו יורק, הנחשבות לרוב לפחות ממסדיות ויוקרתיות מהמחזות המועלים בברודוויי. בתחילת השימוש במושג היה מדובר על מיקום גאוגרפי באזור התיאטראות של מנהטן ברחוב ברודוויי וברחובות המצטלבים עמו, אך כיום משמש המושג לתיאור כל הפקת תיאטרון בניו יורק המועלית מחוץ לאולמות הממסדיים בברודוויי באולם תיאטרון שבו 99 עד 500 מושבים.

הצגות רבות מתחילות את דרכן ב"אוף ברודוויי" ולאחר שהן זוכות להצלחה הן מגיעות לאולמות הגדולים בברודוויי עצמה. מסלול זה עברו אף להיטים כ"שורת המקהלה" ו"שיער". משנת 1956 מחולק פרס בשם "פרס אובי" (Obie Award) למחזות, לשחקנים, ולאנשי צוות באוף ברודוויי.

השימוש במושג, שבתחילה שימש לתיאור תיאטרון שוליים אך התמסד עם הזמן, הביא ליצירת מושג נוסף – "אוף אוף ברודוויי", המתאר העלאת מחזות בתיאטראות פחות ממוסדים אף מתיאטראות "אוף ברודוויי".

## הצגות אוף ברודוויי בולטות

## ראו גם
* תיאטראות ברודוויי (הצגות ברודוויי בולטות)
* תיאטראות וסט אנד (הצגות וסט אנד בולטות)

## קישורים חיצוניים
* 

* Internet Off-Broadway Database 

קטגוריה:ניו יורק: תרבות
קטגוריה:מונחים בתיאטרון
קטגוריה:מילים וביטויים באנגלית